
Antropometriai és fiziológiás jellemzők elit utánpótlás korú labdarúgókban

Kulcsszavak: antropometriai jellemzők;fiziológiai jellemzők;labdarúgás
A labdarúgás vitathatatlanul a világ legnépszerűbb sportja. (T. Reilly, et.al 2000). A futball hatalmas tömegeket képes megmozgatni: A FIFA adatai alapján 2022-es Quatar-i Világbajnoki Döntő közel 1,5 milliárd nézőt ért el, a nyitómérkőzést pedig több mint 550 millióan látták.A sportolók antropometriai és fiziológiai állapotára vonatkozó pontos információk megszerzésének és felhasználásának képessége alapvető kérdés a sportban, legalább két okból:
a) a sportoló állapotának részletes megismerése szükséges a hatékony edzésprogram megtervezéséhez
b) a sportolók megfelelő kiválasztásához, mivel egyes jellemzők (pl. az antropometriai hossz- és szélességi mérések) szinte kizárólag genetikailag meghatározottak, és aligha változtathatók edzésprogram keretében (Mikulić P. 2008). Ennek a tanulmánynak az volt a célja, hogy feltárja az antropometriai és fiziológiás jellemzőket elit utánpótláskorú labdarúgókban.
Nyolcvan (14-18 éves) államilag elismert akadémiai rendszerben sportoló fiút mértünk. Versenyeztetési életkori kategóriákat használtuk alcsoportbeosztási kritériumként, és négy alcsoportot hoztunk létre: 14 évesek (n = 19), 15 évesek (n = 18), 16 évesek (n = 21) és 17-18 évesek (n = 24). Mértünk antropometriai jellemzőket, testmagasságot, testtömeget és testösszetételt. A vizsgált személyek különböző motorikus teszteket is elvégeztek: 5-10-20 méter sprint, Illinois Agility Test, Yo-Yo Intermittent Recover Test (Level 1), Kardiorespiratorikus rendszer vizsgálatát pedig laboratóriumi körülmények között végeztük.
Korcsoportonként az izomtömegben (%) nem találtunk szignifikáns különbséget, de meglepő módon a 15 és 16 éveseknél volt a legnagyobb. A motoros tesztek túlnyomó többségében a 17-18 évesek érték el a legjobb eredményeket. A 17-18 évesek eredményei jelentősen meghaladták a 14-15 éveseknél tapasztaltakat, a Yo-Yo tesztben, ahol a különbség 606,7 m volt, ami majdnem 25%-os eltérést jelent ez is fejlesztésre szorul.
A labdarúgók antropometriai és fiziológiai paramétereinek mélyreható megismerése a korcsoporthoz, a versenyszinthez és a játékhelyzethez viszonyítva segítené a szakembereket abban, hogy: (A) személyre szabott edzéseket biztosítsanak, megkísérelve értékelni és fejleszteni a labdarúgásspecifikus készségeket e tényezőkhöz viszonyítva, (B) optimalizálják a játékosok teljesítményét.



